Son of Dork

Son of Dork, բրիտանական փոփ փանք խումբ Լոնդոնից, որը կազմել է Ջեյմս Բորնին (James Bourne) իր նախորդ խմբի՝ Busted, 2005 թվականին կազմալուծումից մի քանի ամիս անց։ Իր գործունեության ընթացքում խումբը թողարկել է երկու սինգլ և մեկ ստուդիական ալբոմ՝ Welcome to Loserville, որը Մեծ Բրիտանիայում ճանաչվել է ոսկե ալբոմ։ 2008 թվականի վերջին խումբն ամբողջությամբ դադարեցրել է ակտիվությունը։

Պատմություն

Խմբի կազմավորում 
Son of Dork խումբը ստեղծվել է 2005 թվականին վոկալիստ ու կիթառահար Ջեյմս Բորնի, հարվածային գործիքահար Դենի Հոլլի, բասկիթառիստ Սթիվեն Ռաշտոնի, կիթառահար Քրիս Լեոնարդի և ռիթմ կիթառիստ Դեյվիդ Ուիլյամսի կազմով։ Դեննին նախկինում նվագում էր հարդկոր/մետալ Spiral Rocks խմբում, Քրիսը՝ BBC հեռուստաալիքի Stamford Amp հաղորդման մեջ, Դեյվիդը Հարավային Ուելսի էմո խմբերից մեկում, իսկ Սթիվենը՝ Mr Cheerful-ում։

Խմբի անվանումը վերցրել են 1990 թվականին թողարկած «Բարդ երեխա» ֆիլմի հատվածից, որտեղ արտասանվում է որպես «Son of Dork»։

Welcome to Loserville (2005-2006) 
2005 թվականի նոյեմբերին, ալբոմի թողարկումից մի քանի շաբաթ անց, խումբը թողարկել է «Ticket Outta Loserville» սինգլը, որն առաջնելույթ է ունեցել «UK Singles Chart» հիթ-շքերթի երրորդ հորիզոնականով։ Առաջին և միակ լիարժեք ալբոմը ձայնագրվել է անգլիական Mercury Records լեյբլում և թողարկվել է նոյեմբերի 21-ին՝ զբաղեցնելով «UK Albums Chart» հիթ-շքերթի 35-րդ հորիզոնականը։ Մեծ Բրիտանիայում վաճառվել է ավելի քան հարյուր հազար օրինակ և դեկտեմբերի 16-ին «British Phonographic Industry» կազմակերպության կողմից ճանաչվել է ոսկե ալբոմ։ Սկավառակը ստացել է քննադատների որոշ դրական արձագանքներ, ինչպես նաև Blink-182 փոփ փանկ խմբի «Enema of the State» ալբոմի հետ համեմատություն։

Ալբոմից հետո՝ 2006 թվականի հունվարին, թողարկվել է երկրորդ սինգլը՝ «Eddie’s Song», որը գրավել է «UK Singles Chart» հիթ-շքերթի 10-րդ հորիզոնականը։ Սինգլը դարձել է խմբի թողարկած վերջին երգը։

Get Happy Tour և Sic Puppy Records (2007) 
2007 թվականի փետրվարի 6-ին խումբը «Wheatus», «Army of Freshmen» և «Bowling for Soup» խմբերի հետ մասնակցել է Get Happy Tour-ին։

2007 թվականին խումբը անցում է կատարել Ջեյմսի ստեղծած անկախ Sic Puppy Records ձայնագրման կենտրոն, իսկ մարտին գլխավորել է «The Sic Tour»-ը, որը հնարավորություն է տվել որոշ անստորագրյալ խմբերի ելույթ ունենալ նրանց երկրպագունեի համար։

Խմբի կազմալուծում (2007-2008) 
Մի քանի ամիս մտածելուց հետո, Դեյվիդ Ուիլիամսը խմբից հեռանալուց հետո՝ 2007 թվականի հուլիսին, Myspace կայքի իր էջում գրել է, որ խումբը կազմալուծվել է։ Նույն թվականի հոկտեմբերին խումբը լքել է Քրիս Լեոնարդը, իսկ մեկ տարի անց՝ քիչ ակտիվության պատճառով, խումբը լքել է նաև Սթիվ Ռաշտոնը։

2009 թվականի օգոստոսին Ջեյմս Բորնը և Էլիոթ Դևիսը հայտնել են իրենց երկօրյա երաժշտական ներկայացման մասին, որը հիմնվել է Welcome to Loserville ալբոմի վրա, իսկ ավելի ուշ այն երկարաձգել են մինչև ամբողջ շրջագայություն Վեստ Էնդով։

2010 թվականի մարտին Ջեյմս Բորնը իր Թվեթերյան էջում գրել է, որ կարոտում է խմբին։Միայն թե, մի քանի ամիս անց, իր մենակատարային ալբոմի թողարկվելու առիթով կազմակերպված հարցազրույցի ժամանակ Ջեյմսը խոսոտովանել է, որ խմբի վերամիաավորումը քիչ հավանական է։

Խմբի կազմ=
 Ջեյմս Բորն - վոկալ, կիթառ
 Դեյվիդ Ուիլիամս - ռիթմ կիթառ
 Քրիս Լեոնարդ - կիթառ
 Սթիվ Ռաշտոն - բաս կիթառ, բեկ վոկալ
 Դեննի Հոլ - հարվածային գործիքներ

Ծանոթագրություններ 

Փոփ-փանք խմբեր
Բրիտանական ռոք երաժշտական խմբեր
Փոփ երաժշտական խմբեր
2005 հիմնադրված երաժշտական խմբեր
2003 հիմնադրված երաժշտական խմբեր
Անգլիական փոփ խմբեր